JohanHeinsen/ENO huggingface dataset:
Odense Adresse-Contoirs Efterretninger, 1836-10-11
Den i Gaars-Avisen omtalte franske Note til den schweitzerske Regjering, dateret den 27 Septbr., har gjort et ubeskriveligt Jndtryk i hele Landet, thi aldrig har vel en fremmed Magt ført et haardere Sprog til det, end Frankerig, nu. Dette Aktstykke, der seer ud som et Krigsmanifest, begynder med Beklagelse over, at Schweitz ikke har holdt sine til Nabostaterne givne Løfter, med Hensyn til de fremmede Flygtninger, og fremhæver dernæst, at Frankerig ved sin Jndflydelse i hele sex Aar har understøttet Landets maadeholdne Mænd. Da endelig Nabolandenes Klager fornyedes, og Regjeringen i Bern ved sine Forholdsregler til de Fremmedes Udjagelse indrømmede, at der virkelig fandtes Komplotter, indleverede det franske Kabinet en Note, overeensstemmende med det høie Raads egne Anskuelser. Gesandten modtog den 29 August til Svar paa sine Meddelelser en Note, som rigtignok angav de Foranstaltninger, Regjeringen agtede at træffe, men tillige indeholdt saa bittre Udfald mod Frankerig, at det franske Kabinet overbevistes om, at den schweitzerske Frihed stod Fare for at synke under et indenlandsk Tyrannies Aag. Men en uhørt Begivenhed har end meere forværret denne indviklede Sag. Det Komplot, hvis Stifter eller Redskab en vis Conseil var, gav et nyt Beviis paa Faktionernes utrolige List. Næsten offentlig konspirerede Man mod den franske Gesandt, ja der fandtes endog Øvrigheder, svage nok til at give efter for Partiernes Jntriguer. Nogle Flygtninge synes at have villet bringe Forbundet til at gienkalde de besluttede Forholdsregler og Udfaldet overgik deres Forventning. Man insulterede en stor Stats Repræsentant, og satte Dolken paa en Eventyrers Bryst, for at lade som Man vilde aftvinge ham Tilstaaelser. De Mennesker, der havde brugt ham som Redskab, holdt først en hemmelig Ret over ham, hvorpaa han blev overgivet til den offentlige Retfærdighed. En exempelløs Undersøgelse begyndtes da, og Landdagen stadfæstede en Kiendelse, hvorved Folkeretten traadtes under Fødder. Dog ved slige Handlinger tilintetgjortes mindre Agtelsen for det franske Navn end Følelsen af schweitzersk Uafhængighed i de Kantoner, der deeltoge i slige Jntriguer. Frankerig giver vel Schweiz Tid til at unddrage sig en fordærvelig Jndflydelse, men det foler ogsaa Forhaanelsen, og venter hurtig Fyldestgjørelse. Jndtil denne er given, maa Gesandten, paa sin Regjerings befaling, afholde sig fra enhver Forbindelse med dette Land og vente, indtil en visere Politik atter bliver herskende i Raadet. Frankerig, appellerer fra det misledede Schweiz til det oplyste, frie Schweitz, og venter af dette svarlig Fyldestgjørelse. Det troer forvist, at Schweitz vil vide at sikkre sig imod de Farer, hvormed det trues af en Haandfuld fremmede Sammensvorne. Skulde dette ulykkeligviis ikke blive Tilfældet, da vil Frankerig, i Følelsen af sin retfærdige Sag og sin krænkede Ære gribe til energiske Forholdsregler og, uden at forstyrre Verdens Fred, vise, at det aldrig lader en Beskæmmelse blive ustraffet." Denne kraftige Tiltale har forØieblikket havt den Virkning, at Landdagen er bleven indkaldt til den 17 October.
Odense Adresse-Contoirs Efterretninger, 1836-10-11
J Brussel og Antwerpen gik nylig det Rygte, at Hollænderne stode i Begreb med at rykke ind i Statsflandern og true Belgien paany. Det "Amsterdammer Handels blad, giver i denne Anledning de fredeligste Forsikkringer, men drager derimod desto ivrigere tilfeldts mod Storbrittanniens Anmasselser." Med et i Amsterdam udkommet fransk Skrift om de Javanske Anliggender, viser det sig ret tilfreds, undtagen med Titelen: "Hollands Appel til Storbrittanniens Retfærd og Fornuft," to Egenskaber, som Handelsbladet ingenlunde vil indrømme Engelland.
Odense Adresse-Contoirs Efterretninger, 1836-10-11
Portugal. Den af det ultraliberale Partie fremtvungne Konstitution vil ikke engang ret faae Jndpas i Hovedstaden, hvor Øvrigheden hidtil ikke har sendt nogen Lykønsknings=Adresse til Dronningen. Patriarchen af Lissabon, der havde faaet befaling at lade Geistligheden aflægge Eed paa Konstitutionen, sendte den bekjendte Pater Marcos, Biskop af Lacedæmon, Eedsformularen; men fik til Svar, at han ikke vilde befatte sig dermed, hverken med Hensyn til sig selv eller sine Undergivne. Mærkeligt er det ogsaa, at de Officerer, som ikke vilde tage Deel i Opstanden, og derfor bleve afsatte, paany ere indsatte i deres Poster. Ja, Soldaterne selv skulle nu angre deres Fremfusenhed, og undskylde sig med, at de ikke vidste, det var den udødelige Don Pedros Jnstitutioner de skulde bekjæmpe. Muligt har Prinds Ferdinands Aftakkelse og de dermed forbundne Omstændigheder aabnet Øinene paa dem, thi neppe havde han nedlagt Kommanden, førend det ved en Dagbefaling blev kundgjort for Hæren, og hans Generalstab ved samme Leilighed opløst. Dette bekjendtgjordes paa Don Pedros Dødsdag See Sel der for Resten blev ihukommet ved en høitidelig Sjelemesse, som Dronningen, hendes Gemal, Ministre og mange andre høie Personer bivaanede. Strax efter bekjendtgjordes en Skrivelse fra Prindsen til Dronningen, hvori han fremsætter Grundene til sin Nedlæggelse af Overkommanden. "De Optrin - hedder det deri - hvortil jeg den 9 Septbr. var Vidne i Deres Majestæts Nærværelse, da Tropperne uden min befaling raadsloge paa offentlige Pladser, og larmende forsamlede sig foran Slottet, hvor de paa den vilkaarligste Maade afskedigede deres Officerer, nøde mig til den Erklæring: at jeg under slige Omstændigheder ikke troer at kunne opfylde mine Forpligtelser mod Deres Majestæt baade som Overfeldtherre og Chef for det 5te Jægerregiment. Jeg nedlægger derfor min Afsked i Deres Majestæts Hænder." Tydeligere kan Prindsen vel ikke udtale sin Mening om det Forrefaldne, der misbilliges af Folkets bedre Deel. Jmidlertid deklamere de revolutionaire Blade med Heftighed imod den belgiske Gesandt, Hr. van de Weyer, fordi han især skal have tilraadet Dronningen at vise sig fast mod Demagogerne. - Efter Sigende skal endog en Deel af Øvrigheden i Oporto have vægret sig ved at aflægge Eeden, og en anden Deel kun have hyldet Konstitutionen under Betingelser.
Odense Adresse-Contoirs Efterretninger, 1836-10-11
Den miguelistiske Guerillachef Remeschido, som nylig er fremtraadt i Algarvien, blev i en Bjergegn angreben af omtrent 1000 Md. Regjerings=Tropper, men slog dem paa Flugt med stort Tab. Denne Seier skal han med sin ikkun 200 Md. stærke Bande have benyttet fortræffeligt til at udbrede Skræk allevegne og proklamere sin Herre som Konge, i hvis Navn han den 23 Septbr. besatte Landsbyen, Odimeira. En Deel af de i Alentejo stationerede Tropper skulde sendes imod ham. - J Paris havde Man alt Breve fra Rom, der berette, at Don Miguel pludselig er forsvunden tilligemed endeel spanske og portugisiske Flygtninge. J hans Følge skal ogsaa Marskal Bourmont og flere tydske Officerer befinde sig.
Odense Adresse-Contoirs Efterretninger, 1836-10-11
Spanien. Endelig haves detaillerede Efterretninger og Gomes's Nederlag, der under nuværende Omstændigheder altid er af nogen Vigtighed for Regjeringen, som trænger til Lykken for at befæste sig. Efterat Gomes ved Utiel havde forenet sig med Quilez og Serrador, samt med Cabrera, der dog skal være kommen allene uden Mandskab, vare Carlisterne blevne 12 til 15,000 Md. stærke og begyndte nu at beleire Requena, hvilket de dog, paa Grund af Besætningens Kanonsalver, opgave. Derfra droge de videre omkring og slæbte allevegne unge Karle fra Landsbyerne med sig, indtil de ved Flækken Villa Robledo stødte paa General Alaix. Af denne Feldtherres Beretning til Krigsministeren seer Man, at Træfningens lykkelige Udfald egentlig skyldes den tappre Husaroberst Diego de Leon, som to Gange kastede det carlistiske Kavallerie tilbage, bragte derved Uorden i det fiendtlige Jnfanterie og gjorde i Paasyn af det christiniske Jnfanterie 1275 Fanger, hvoriblandt 55 Officerer. Carlisternes Munition, endeel af deres Bagage og adskillige Trykkerie=Redskaber faldt i Christinernes Hænder. J Slutningen af sin Rapport overøser Generalen Oberst Leon med Lovtaler og beder Ministeren anbefale 3de Hs. Majestæt denne tappre Kriger, som har befriet Provindsen Madrid fra Rebellerne. Denne Anbefaling har heller ikke været frugtesløs, thi Obersten er for sin Tapperhed af Dronningen bleven udnævnt til Brigadeer. Jmidlertid synes det, at kun Carlisternes Arriergarde har kjæmpet her med de Konstitutionelles Avantgarde. Slaget var altsaa i sig selv ubetydeligt, men af stor moralsk Virkning, da 150 Husarer og 50 Jnfanterister sloge 800 Md. Kavallerie, og dreve derved det hele fiendtlige Korps paa Flugt. Alaix anslaaer sit Tab til 4 Døde og 66 Saarede. Gome; trækker sig nu tilbage til Osade Montiel, sandsynligviis for at marschere til Utiel igjen. -
Odense Adresse-Contoirs Efterretninger, 1836-10-11
Fra Krigsskuepladsen. i de nordlige Provindser har Man intet Nyt af Betydenhed. Den 28 Septbr. besatte Carlistchefen Maroto med 3000 Md. Jnfanterie og 200 Ryttere Alp ved Puicerda, ganske tætved den franske Grændse; men maatte Dagen efter igjen rømme Stedet, da den christiniske General Gurrea rykkede frem med 2000 Md. og 2 Feldtstykker, og derved befriede 600 Soldater af sit Partie, som vare bragte i Knibe af Carlisterne. At Fangerne i denne rædsomme Borgerkrig behandles grusomt, er kun alt for bekjendt. Et Brev, som er indløbet til Madrid fra den ulykkelige Lopez, giver en frygtelig Skildring af de Lidelser, som han og hans Medfanger maae udstaae. Jmidlertid haaber Man, at de nu vorde befriede, da der i de nordlige Provindser skal foretages en Udvexling af Fanger.
Odense Adresse-Contoirs Efterretninger, 1836-10-11
Frankerig.
Odense Adresse-Contoirs Efterretninger, 1836-10-11
I Paris tales for Øieblikket kun om Leiren i Compagne, hvor Kongen og hans Familie bleve modtagne med den største Begeistring. Destoværre, bleve et Fruentimmer og 3 Artillerister saarede derved at en Kanon sprang, og alle Fire maatte amputeres. Hs. Majestæt har strax tilstillet disse Ulykkelige Understøttelse, og Kronprindsen besøgte dem personlig. Ligesaa human har Ludvig Philip viist sig mod Architeten Cerassi af den Pariser Nationalgarde, som blev blesseret i Brystet af en Ladestok, da han lod ham tilstille 500 Fr., og daglig erkyndigede sig om hans befindende. Den Ulykkelige er siden død. Jøvrigt indeholde Bladene en stor Mængde Detail over Maneurerne og Forlystelserne i Leiren, som var udziret med mange smaae Forter og Blokhuse, hvoraf flere til Ære for Napoleon.
Odense Adresse-Contoirs Efterretninger, 1836-10-11
J Hoftheatret blev givet Operaer og Balletter, hvor den berømte Demoiselle Taglioni dandsede. Det maa altsaa have gaaet lystigt til i Compagne, hvor omtrent 25,000 Md. vare forsamlede. Den 30 Septbr. reiste Hs. Majestæt allerede tilbage til Hovedstaden, dog ikke, som et aldeles ugrundet Rygte gik, fordi den spanske Regjering skulde have tilstillet alle Charge d'Affaires, som i Gesandternes Fraværelse fungerede i Madrid, deres Passe.
Odense Adresse-Contoirs Efterretninger, 1836-10-11
J Paris selv er nu Sagen angaaende den saakaldte Familieforening bleven paadømt for Retten. Dette Selskab besad en betydelig Krigsmunition, hvoriblandt ikke mindre end 4000 Kugler, 2000 Patroner o. s. v. Tillige fandt Man hos dem republikanske Proklamationer og deres Kathekismus, som tydeligt viste Foreningens strafværdige Hensigter. Endskjøndt Medlemmerne havde antaget republikanske Navne, kaldte to af dem sig, underligt nok, Montalivet og Guizot. Den Udflugt, at denne Munition var Gen. Sa bestemt til Spanien, hialp dem ikke; men dog faldt Dommen meget mild ud, da den høieste Straf var 15 Maaneders Fængsel og en Mulkt af 500 Fr.
Odense Adresse-Contoirs Efterretninger, 1836-10-11
Expeditionen til Konstantine er nu bleven definitiv bestemt i Statsraadet, og Tropperne skulle den 25 Octbr. i Forening med 8000 Jndfødte bryde og mod Bona. Efter Sigende have Hertugerne af Orleans og Nemours været uenige om, hvem af dem der skulde bivaane dette Tog. Det blev derfor besluttet, at Begge skulle blive hjemme.
Odense Adresse-Contoirs Efterretninger, 1836-10-11
Tyrkiet. Et nyt Komplot, hvis Hensigt var at forgive Sultanen, og udraabe hans ældste Søn til de Troendes Behersker, blev heldigviis opdaget itide. Planen synes at være udklækket i Seraillet selv, hvor de fornemste Deeltagere fandtes blandt de sorte Slaver, som igjen siges at have havt et stort Tilhæng i Staden. Dog, Hs. Høihed forekom den, ved at lade et stort Antal af dem deels henrette i Fængslerne, deels drukne i Bosphorus. Grunden hertil maa søges i Sultanens Reformer, og navnligen i Opstillingen af hans Portrait i Kasernerne og paa Flaaden.
Odense Adresse-Contoirs Efterretninger, 1836-10-11
En Plan, som af Ministeren for det Jndre er forelagt Sultanen, hvorefter Riget skal deles i 10 Præfekturer, har fundet Bifald hos Hs. Høihed, som allerede har begyndt at prøve dem i lille Asien. Det gamle Pascha=System vil knækkes ved denne Indretning, hvor en Generallieutenant skal staae i Spidsen for hver Præfektur, og vaage over Skatternes Jnddrivning og Udførelsen af Sultanens Befalinger. Efter Forlydende skal der ogsaa udskrives 2000 christne Drenge til Arsenalet og Manufakturerne med maanedlig Løn af 20 Pjastre. Den christne Befolkning var yderlig opbragt herover, da Drengene enten ville blive slet behandlede eller muligt forledte til at antage Jslammismen.
Odense Adresse-Contoirs Efterretninger, 1836-10-11
Fædrelandet. Lovgivning. 27 Septbr. 1836. Generalpostdirektions=Plakat, hvorefter den nu gjeldende Vognmandstaxt for Danmark skal forblive uforandret for Octbr., Novbr. og Decbr. Maaneder 1836.
Odense Adresse-Contoirs Efterretninger, 1836-10-11
Offentlige Foranstaltninger. Fra Kjøbenhavns Politiekammer efterlyses nu den Person, som udøvede det bekjendte Bedragerie i Hotel du Nord (S. 703 og 715). Det Pengebeløb, han tilvendte sig, bestaaer af: 273 Stkr. Frederiksd'orer, 650 Stkr. hollandske og andre Species=Dukater, 5 halve Portugalesere a 5 Dukater og 2500 Rdlr. Rigsgield i svenske Bancosedler. Personen beskrives at være efter Udseende mellem 20 og 30 Aar gl., af Middel=Høide, og Statur, med langagtigt, forneden noget spidst, Ansigt, krumagtig Næse, blaae Øine, sorte Haar, korte Bakkenbarter og en noget slæbende Gang. Han var af belevent Væsen, og udgav sig for en Spanier, men talede Fransk og syntes ogsaa at forstaae noget Tydsk og Engelsk. Ved sin Bortgang var han iført blaa Kjole og blaa Hue med en Dusk af sorte Snorer og en guul eller bronze Kokarde. Blandt de Sager, som han efterlod sig i Hotellet, var ogsaa en temmelig ny fiin Silkehat, hvor Fabrikantens Adresse er afreven, saa at der af samme ikkun sees nn, en bruun Reise der. Sta frakke af vandtæt Engelsk=Læder, en bruunlig Silkeparaplui, en Adresse med vedhængende Reisekort fra Gjæstgiverstedet, "u den dre Reichs=Kronen i Dusseldorff, nogle preussiske og engelske Kobbermynter m.m. For Personens Opdagelse udloves, saafremt det fulde Pengebeløb derved tilveiebringes, en Belønning af 1000 Rbd. rede Sølv, men, naar ikke Alt skaffes tilveie, en mindre Sum efter Omstændighederne. Tildragelse. Ved den Jldebrand, som ødelagde Hr. Raarups Bryggeri i Kjøbenhavn (S. 711) angrebe Luerne Viinhandler Hagens Pakhuus og Tobaksfabrikør Schiøt's Bagbygning, som dog ved Brandkorpsets Udholdenhed og Raskhed bleve frelste. Hr. Raarup har lidt et meget betydeligt Tab, da et Oplag af 80 Favne Brænde, 16 Læster, Steenkul, en stor Mængde Tørv og omtrent 800 Tdr. Sædevarer blev aldeles tilintetgjort, og destoværre, ikke var assureret. Den Karl, som havde Vagt ved Kjøllen, og ved hvis Skjødesløshed Ulykken formodentlig er skeet, er bortgaaet, uden at det vides, hvor han er. Som en Mærkelighed anføres, at endeel levende Ænder sad ubeskadigede midt inde i Brandstedet, hvor de have været under Jlden, og hvorfra Man ikke endnu næste Formiddag kunde komme til at bringe dem ud.
Odense Adresse-Contoirs Efterretninger, 1836-10-11
Fredericia den 1 October. Vi have idag høitideligholdt en at de skjønneste Festligheder, som noget Borgersamfund lettelig kan feire, nemlig Jndvielsen af den ombyggede, betydelig udvidede og meget forskjønnede Michaelis Borgerskole. Den talrige Forsamling af deeltagende Tilhørere, den smukke Sang af Skolens Børn, det hjertelige, opløftende Foredrag af Taleren, bidroge lige meget til at frembringe den høitidelige Stemning, som giver en Festdag sin Betydning, idet Sjelen, ved Sammenligning mellem før og nu, fyldtes af levende Taknemmelighed over den bedste Konges uafbrudte Bestræbelser for Almueskolernes Tarv, af de inderligste Ønsker for hans store Hensigts Opfyldelse og høi Glæde over, med Tillid at kunne hengive sig til dette Haab. Trinitatis Borgerskole er ligeledes nu næsten fuldendt og ligesaa skjøn, ligesaa hensigtsmæssigen udvidet; saa at faa Byer i Landet kunne fremvise tvende lignende Skolebygninger. Men idet vi inderlig glæde os herover, erindre vi tillige med dyb Erkjendtlighed, at begge disse Arbeiders Fremme for en stor Deel skyldes den Mand, hvis Udlæg og Opoffrelser ogsaa, for et Par Aar siden, gjorde Michaelis Sognekirke til en af de smukkeste i Provindsen. Hr. Pastor Gude har herved sat sig et Minde, som, saalænge offentlig Gudsdyrkelse holdes i Ære, og Ungdommens Underviisning og Opdragelse bliver et af Statens vigtigste Anliggender, i Fredericia altid vil vorde uforglemmeligt.
Odense Adresse-Contoirs Efterretninger, 1836-10-11
Den ærede Jndsender af ovenstaaende Meddelelse vilde tilgive, at den, formedelst andre uopsættelige Efterretninger, maatte overligge en Postdag. – Senere er modtaget endnu en interessant Beretning om samme Gienstand, som med Taknemmelighed skal vorde optaget i næste Nummer af Tillægsbladet Redaktionen. "Bidrag til Tidshistorien.
Odense Adresse-Contoirs Efterretninger, 1836-10-11
Odense. Ved Frøken Krafts Jordefærd igaar udtalte sig den almindelige Deeltagelse over et Dødsfald, hvis An Sager ledning og øvrige Omstændigheder vare lige uventede og sørgelige. Ved nemlig at ville undvige en Vogn var hun faldet paa Gaden og havde faaet et tilsyneladende ikke farligt Stød i Ansigtet, hvilket dog, rimeligviis i Forening med Skrækken, kastede hende paa Sygeleiet, hvor tilsidst Mundkrampe slog sig til og endte, efter smertelige Lidelser, hendes Liv. Som en bedaget Moders, den værdige Enkefrue Krafts Alderdoms Støtte, indseer Enhver, hvor nær dette Tab, hvilket Jngen forud anede, maa gaae hende til Hjerte, ogsaa søgte endeel Uindbudne ved frivilligt Følge at lægge disse Følelser for Dagen. Først blev den med flere Mindekrandse prydede Kiste bragt til St. Knuds Kirke og under Orgelets høitidelige Toner nedsat foran Choret, hvor Hs. Høiærværdighed Hr. Stiftsprovst Ortved, efter Jordpaakastelsen, talede sande christelige Trøsteord for de Efterlevende ved en saare skjøn og passende Anvendelse af Jobs Ord: "Herren gav, Herren tog, Herrens Navn være lovet!" Derpaa blev Kisten udbragt og nedsat i Jorden ud for Indgangen til Kathedralskolen ved Siden af den Grav, hvori den Hensovedes for tidligt bortkaldte Fader, Professor Kraft, i sin Tid Rektor ved Skolen, har hvilet i 43 Aar.
Odense Adresse-Contoirs Efterretninger, 1836-10-11
Under Arbeidet paa en Veirmølle ved Svendborg er en Kobbersmedsvend, der var barnfødt her i Odense, forleden Dag bleven dræbt af en af Møllevingerne. Siden i Fredags have Vi endelig frydet Os ved en behagelig Eftersommer med mild Luft, som sikkert har været velgjørende for det endnu udestaaende Korn. - Fra den nordvestlige Deel af Hertugdømmet Slesvig klagede Man endnu den 6 Octbr. over det vanskelige Veirligt. J næsten 5 Uger havde det bestandig regnet og stormet, saa at den høstede Sæd ikke kunde blive tjenlig til at indbjerges, men baade Korn og Foder toge betydelig Skade. Paa nogle Steder staaer Vaarkornet uhøstet og Man kan ikke komme til at lægge Vintersæden.
Odense Adresse-Contoirs Efterretninger, 1836-10-11
AVERTISSEMENTS. Et betydeligt Udvalg af tydske Taschenbücher for 1837. er modtaget til Forhandling paa Adressekontoirets Boglade, hvor tillige modtages Bestillinger paa engelske Taschenbucher.
Odense Adresse-Contoirs Efterretninger, 1836-10-11
Pos J. Mild faaes: Det danske Kirkeaar og dets Pericoper, en Haandbog for Prædikanter og Kirkegjængere. Udgivet ved Reformationsfesten 1836 af Lector W. Rothe, 9 Mk. heft.
Odense Adresse-Contoirs Efterretninger, 1836-10-11
Samling af mathematiske Opgaver og Øvelsesexempler af P.C. Berg. 5 Mk. heft. Præsidentens Døttre. En Fortælling af det Svenske 1. 2. Afdeling. 2 Rbd. Damernes og Herrernes Toilette, 3 Mk. heft. Læsning for Almuen. No. 1. 2 1/2 s. heft. Ny Enterpe. Visebog for Damer og Herrer 1857. 1ste Hefte. Subskriptionsprisen 2 Mk. Delassorteret Manufaktur= og Kolonialhandel, i Nyborg.
Odense Adresse-Contoirs Efterretninger, 1836-10-11
Undertegnede har herved den Ære at anbefale sig til sine ærede Medborgere og Velyndere med den ovennævnte Handel, som han idag har aabnet i Hr. ligeret Borger Østerbyes Gaard. Reel og prompt Behandling vil stedse være Formaa Ærbødigst, let for mine Bestræbelser. Nyborg den 11 Octbr. 1836. Wulf Bendix Koppel.
Odense Adresse-Contoirs Efterretninger, 1836-10-11
Kongelig sanctionerede
Odense Adresse-Contoirs Efterretninger, 1836-10-11
Feuer Assecuranz Veren in Altona har udnævnt Undertegnede til dens Agent for den nordlige Deel af Provindsen. De, som maatte ønske at lade forsikkre ved denne billige Brand=Assurance=Forening, anmodes at henvende dem til mig, som meddeler enhver Oplysning og besørger det Fornødne. Hos Kjøbmand P. Petersen junior i Odense Vestergade ligge Præmie=Tabeller til behagelig Eftersyn. Kjerteminde, Octbr. 1836. Elias B. Mung. Lære.
Odense Adresse-Contoirs Efterretninger, 1836-10-11
kan en skikkelig Dreng strax blive antaget hos Skrædermester J. F. Behrends i Odense.
Odense Adresse-Contoirs Efterretninger, 1836-10-11
Fra Dampmøllen paa forrige Bodenholls Plads i Kjøbenhavn sælges Hvedeklid til 4 Mk. Rbk. pr. Tønde i Partier af mindst 100 Tønder.
Odense Adresse-Contoirs Efterretninger, 1836-10-11
Fiin Bomuld, samt Bomulds= og Linned=Lysegarn bekommes hos J. H. Rasmussen i Korsgaden.
Odense Adresse-Contoirs Efterretninger, 1836-10-11
Ægte Lyneburger Salt, som er tørret, hvorved det længe holder sig for Fugtighed og Svinding, er arriveret fra den Kongel. Saline i Lyneburg, og sælges til betydelig nedsatte Priser i plumberede Foustager & Sække hos Kjøbmand. Jens Nielsen. Bager-Gaard til Salg.
Odense Adresse-Contoirs Efterretninger, 1836-10-11
Formedelst indtruffen Dødsfald, agter Eieren af en velindrettet Gaard, hvori drives et godt dagligt Bagerie, beliggende paa Kjøbstadens Hovedgade og tjenlig for Handlende eller enhver anden borgerlig Næringsdrift, underhaanden at bortsælge samme paa billige Vilkaar. Til Gaarden er 2 Keglebaner, en lukket og en aaben, i Gaardens tilliggende Have. Lysthavende, der agte at indlade sig paa nærmere Underhandling med Undertegnede, ville erholde nærmere fornøden Underretning hos Frans Hansen, Bager i Odense. R. Frederiksen, Bager i Assens.
Odense Adresse-Contoirs Efterretninger, 1836-10-11
Ved Auctionen i Kolshauge Præstegaard Mandagen den 24 Octbr. førstkommende bortsælges tillige de Hr. Pastor Schmidt, tilhørende Heste, hvoriblandt en god Dragonhoppe af 5 Aars Alder, samt Køer, Faar, Sviin og en Ege=Rulle; hvilket herved bekjendtgjøres. Lunde, Scham og Schoubye Herreders Kontoir den 10 Oc M. Knutzen. tober 1836.
Odense Adresse-Contoirs Efterretninger, 1836-10-11
Bekjendtgjørelse. Jfølge det Høikongelige General=Toldkammer= og Kommerce Kollegii Ordre af 20 f. M. og efter Overeenskomst med vedkommende Auctionsdirekteurer, afholdes Licitation til Leverance af Fourage for Grændsetoldvæsenets Tjeneste i Aaret 1857, som følger: Fredagen den 21 dennes, Formiddag Kl. 10, paa Raadstuen, i Kolding over 296 Tdr. 4 1/2 Skp. Havre, 2572 1/2 Lpd. Høe og 2572 Lpd. Halm, til 15 Heste i Dollerup, Eistrup og Dreins Distrikter.
Odense Adresse-Contoirs Efterretninger, 1836-10-11
Løverdagen den 22 næstefter, Kl. 12 Middag, i Sognefoged E. Prussis Gaard i Skodborg, over 365 Tdr. Havre, 2920 Lpd. Høe og 2920 Lpd. Halm, til 16 Heste i Foldingbroe og Skodborghuus Distrikter, samt i Skodborg Bye; og Mandagen den 24 s. M., Formiddag Kl. 11, paa Raadstuen i Ribe, over 136 Tdr. 7 Skpr. Havre, og Lpd. Høe og 1095 Lpd. Halm, til 6 Heste i WilslefDistrikt. Konditionerne ere fra den 13 dennes til Eftersyn hos Gjæstgiverne Madsen i Kolding og Følsch i Ribe, samt hos Undertegnede; hvilket herved bekjendtgjøres. P. F. Ohm, Skodborg den 8 Octbr. 1836.